PRIN ออกหุ้นกู้ 500 ลบ. ชูดอกเบี้ย 6% ขายรายใหญ่ 13-18 ก.ค.นี้
PRIN ออกหุ้นกู้ 500 ลบ. อายุ 3 ปี ดอกเบี้ย 6% เสนอขายรายใหญ่ 13-18 ก.ค.นี้
3 ก.ค. 2560

บริษัท ปริญสิริ จำกัด (มหาชน) หรือ PRIN ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้บริษัท ครั้งที่ 2/2560 มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ.2563 มีอัตราดอกเบี้ยคงที่ 6.00% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้ผู้ลงทุนสถาบันและ/หรือ ผู้ลงทุนรายใหญ่ ระยะเวลาเสนอขายระหว่างวันที่ 13-18 ก.ค.60 ผ่าน บล.เอเชีย พลัส ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ดังกล่าวไปใช้เพื่อใช้ในการชำระคืนหุ้นกู้ PRIN177A ที่จะครบกำหนดไถ่ถอนวันที่ 24 ก.ค.60 จำนวน 500 ล้านบาท
ขณะที่บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “BB+” แนวโน้มอันดับเครดิต”คงที่” เมื่อวันที่ 22 มี.ค.60